26/02/2020 | Administración LocalMunicipal
Rianxo
Secretaría
Resolución de Alcaldía incoación de expediente para orde de execución realización de obras de conservación de inmoble en rúa Rúa do Medio, nº 7

O día 19/02/2020 ditouse a Resolución da Alcaldía número 105/2020 que segue: Resolución de Alcaldía relativa a incoación de expediente para orde de execución realización de obras de conservación ( 2020-I004/000001) en inmoble sito en rúa Rúa do Medio, nº 7 ( Rianxo) con referencia catastral 5023119NH1242S.1. Con data 8 de abril de 2019 recíbese escrito no Concello poñendo en coñecemento os problemas de humidade e entrada de auga que sofre a vivenda con referencia catastral 5023103NH1242S dende a vivenda do veciño lindante polo sur e con referencia catastral 5023119NH1242S e con dirección Rúa do Medio nº7.2. Con data de 28-10-2.019, emítese informe técnico pola arquitecta da asistencia dona Paula Mariana Farrus Tumiri onde se indica: “. Na inspección que fixen no día 25 de outubro de 2019 ao domicilio do solicitante compróbase a existencia de manchas de humidade no teito e na parede coincidindo coa zona de encontro da cuberta do edificio lindeiro e a parede medianil. Non se accede ao interior da vivenda do veciño, non obstante dende o edificio situado en fronte das vivendas pódese ver a cuberta do edificio nº 7 da rúa do Medio na que se aprecia que se executaron obras de reparación das pranchas de fibrocemento, en comparación coas fotos achegadas polo solicitante en abril de 2019 no momento de facer a consulta, polo que se debería comprobar se as obras executadas son suficientes para manter o edifico do solicitante nas condición de salubridade esixibles. De ser a intervención executada insuficiente para garantir as condicións de salubridade, levaranse a cabo as actuacións necesarias para coñecer as circunstancias e, en función do seu resultado, decidir motivadamente sobre a conveniencia ou non de iniciar un procedemento de orde de execución que obrigue ao propietario do inmoble a realizar as actuacións necesarias.” 3. Con data de 18.02.2020 emítese novo informe técnico pola arquitecta da asistencia dona Paula Mariana Farrus Tumiri onde se indica:. “- 31.01.2020 O solicitante remite novas fotografías do interior da vivenda nas que se aprecia que continúa a entrada de auga polo que a intervención levada a cabo na cuberta da vivenda lindeira foi insuficiente para solucionar o problema. Non se puido acceder ó interior da edificación situada na rúa do medio nº 7, co cal non se pode catalogar o estado interior. Segundo figura no A. R. I. de Rianxo o seu estado de conservación é malo. Se ben na ficha do ARI di que está habitada segundo os veciños hoxe en día está deshabitada. Segundo o artigo 15 do Real Decreto Lexislativo 7/2015, de 30 de outubro, polo que se aproba o texto refundido da Lei de Solo e Rehabilitación Urbana, o dereito de propiedade dos terreos, as instalacións, construcións e edificacións comprende con carácter xeral, calquera que sexa a situación na que se encontren, os deberes seguintes: b) Conservalos nas condicións legais de seguridade, salubridade, accesibilidade universal, ornato e as demais que exixan as leis para servir de soporte a ditos usos. Segundo o artigo 20. e) da lei 2/2010 do Solo de Galicia, os propietarios de solo urbano consolidado teñen o deber de conservar e, se é o caso, rehabilitar a edificación, a fin de que esta manteña en todo momento as condicións establecidas no artigo 135. Segundo o artigo 135.1 da lei 2/2016 do Solo de Galicia 1. Os propietarios de toda clase de terreos, construcións, edificios e instalacións deberán:(.) c) Conservalos nas condicións legais para servir de soporte aos ditos usos e, en todo caso, nas de seguridade, salubridade, accesibilidade universal e ornato legalmente exixibles. Segundo o artigo 136 da lei 2/2016 do Solo de Galicia 1. Os concellos, de oficio ou por instancia de calquera interesado, mediante o correspondente expediente e logo da audiencia dos interesados, ditarán ordes de execución que obriguen os propietarios de bens inmobles a: a) Realizar as actuacións necesarias para dar debido cumprimento aos deberes sinalados no artigo anterior. Con carácter previo á execución das obras será necesario facer a declaración responsable para a realización de obras de reparación mellora e consolidación e modernización en edificacións localizadas na zona de servidume de protección do dominio público marítimo-terrestre ante o organismo competente en materia de costas. Para dar cumprimento legal ao anteriormente establecido nos puntos anteriores, considérase que para manter as condicións de seguridade, salubridade e ornato as obras que habería que executar serían: Reparación e/ou execución de nova cuberta rematada en tella cerámica curva. Instalación de canlón e baixante de augas pluviais e conexión á rede de evacuación de augas pluviais. Limpeza e selado das fisuras da fachada O Concello deberá proceder a esixir o cumprimento do artigo 136, incoando expediente de conservación para manter a construción en condicións de seguridade, salubridade e ornato público. Achégase reportaxe fotográfica do interior da vivenda con referencia catastral 5023103NH1242S e fotos do exterior da vivenda lindeira con dirección Rúa do Medio nº 7, e referencia catastral 5023119NH1242S.” 4. Con data de 18.02.2020 o señor Alcalde solicita a emisión de informe xurídico sobor do procedemento a seguir.5. Con data de 19,02.2020 emìtese informe pola secretaria do Concello obrante no expediente. Considerando que segundo o disposto no artigo 135 da Lei 2/2016 de 10 de febreiro do Solo de Galicia ( LSG ) segundo o cal “ os propietarios de toda clase de terreos, construccións, edificios e instalacións deberán: c) Conservalos nas condicións legais para servir de sorporte a ditos usos e, en todo caso, nas de seguridade, salubridade, accesibilidade universal e ornato legalmente esixibles. (Pronúnciase en idéntico senso o artigo 332 do Decreto 143/2016 de 22 de setembro polo que se aproba o Regulamento da Lei 2/2016 de 10 de febreiro de Galicia( RLSG). Tendo en conta que segundo o establecido no artigo 20 e) da LSG, os propietarios de solo urbano consolidado teñen o deber de conservar, e se é o caso, rehabilitar a edificación, a fin de que esta manteña en todo momento as condicións establecidas no artigo 135 da LSG. Tendo en conta o disposto no artigo 136 LSG (concordante co art.333 do RLSG), indica que os concellos, de oficio ou por instancia de calquera interesado, mediante o correspondente expediente e logo da audiencia dos interesados, ditarán as ordes de execuciónn que obriguen aos propietarios de bens inmobles a: a) Realizar as actuacións necesarias para dar cumprimento aos deberes sinalados no artigo anterior. Visto que a emisión das ordes de execución non exime da obriga de obter o título habilitante municipal que resulte preceptivo en función da actuación que se teña que desenvolver. E considerando que a competencia para a resolución do presente expedien­te está atribuída á Alcaldía, consonte ó establecido na Lei 7/85, Regulamentado­ra das Bases do Réxime Local e Lei da Adminis­tración Local de Galicia, Atendendo ó exposto, e á luz do informe técnico emitido en data de 18.02.2020 transcrito anteriormente, coa presente Primeiro.- Incoar expediente administrativo de cara á imposición de orde de execución para realización de obras de conservación ao amparo do establecido no artigo 20 e) e artigo 135 da LSG en inmoble sito en vivenda con referencia catastral 5023119NH1242S, con dirección en rúa do Medio n.º 7 ( Rianxo) a executar por dona Edelmira González Alcalde e Herdeiros de Maria Graca Cubo Cediel, obras consistentes en: - Reparación e/ou execución de nova cuberta rematada en tella cerámica curva. - Instalación de canlón e baixante de augas pluviais e conexión á rede de evacuación de augas pluviais. - Limpeza e selado das fisuras da fachada Segundo.- Conceder aos interesados coa presente un prazo de audiencia de 15 días hábiles a contar a partir do seguinte ó da notificación/publicación desta resolución, para que formule as alegacións e aporte a documentación que estime oportuna.- Terceiro.- Notificar o presente acordo á interesada e publicar o mesmo na forma prevista na lei respecto aos interesados descoñecidos. Cuarto.- Efectuado o anterior, déaseme conta aos oportunos efectos. Asinado en Rianxo por medios electrónicos polo alcalde, Adolfo Muíños Sánchez, do que eu, Mónica Pichel García, como secretaria, e para os únicos efectos de fe pública, dou fe (RD 128/2018, do 16 de marzo). O que se fai público para xeral coñecemento. Rianxo, mércores 19 de febreiro de 2020 O alcalde, Adolfo Muíños Sánchez